TRUE จ่อยื่นอุทธรณ์ปมศาลปกครองสั่งชดใช้คดีเชื่อมโครงข่าย DTAC มูลค่า 1.8 พันลบ.
TRUE จ่อยื่นอุทธรณ์ปมศาลปกครองสั่งชดใช้คดีเชื่อมโครงข่าย DTAC มูลค่า 1.8 พันลบ.
26 ธ.ค. 2561

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า ตามที่บริษัทได้เปิดเผยข้อมูลกรณีข้อพิพาทที่ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ยื่นคำฟ้องต่อศาลปกครองกลาง เมื่อวันที่ 4 ก.พ. 2554 เพื่อขอให้ บริษัท ทีโอที (ทีโอที) จำกัด และบริษัทฯ ร่วมกันชำระค่าเชื่อมต่อโครงข่ายโทรคมนาคมตามข้อเสนอการเชื่อมต่อโครงข่ายของ DTAC นั้น
ล่าสุดวันนี้ (26 ธ.ค.61) ศาลปกครองกลางได้มีคำพิพากษาให้ ทีโอที และบริษัทฯ ชำระค่าเชื่อมต่อโครงข่ายโทรมนาคมแก่ดีแทค โดยในส่วนของบริษัทเป็นจำนวนเงิน 1,832.92 ล้านบาท อย่างไรก็ตาม คดีดังกล่าวยังไม่ถึงที่สุด และบริษัทจะยื่นอุทธรณ์คำพิพากษาต่อศาลปกครองสูงสุดต่อไป
ฟากราคาหุ้น TRUE ปิดตลาดภาคเช้าที่ระดับ 5.15 บาท ลบ 0.05 บาท หรือ 0.96% สูงสุดที่ระดับ 5.20 บาท ต่ำสุดที่ระดับ 5.10 บาท ด้วยมูลค่าการซื้อขาย 172.23 ล้านบาท